**Gradiva za usposabljanje s področja carinske zakonodaje.**

Ker se bo tokratno usposabljanje izvedlo s posnetki predavanj, ki so jih predavatelji izvedli v prvi polovici letošnjega leta, je pri nekaterih vsebinah prišlo do manjših sprememb. Na te vas opozarjamo ločeno, saj (posneta) predavanja sledijo prejšnjemu gradivu.

Objavljena gradiva s spremembami so naslednja:

***Selena Rauter Razboršek – Carinska zakonodaja in vnos blaga na carinsko območje Unije***

* brisana je prosojnica 10 (prejšnji urnik usposabljanj)
* spremenjena je prosojnica 10 (prejšnja 11) – posodobljena statistika usposabljanj
* spremenjena je prosojnica 37 (prejšnja 38) – naveden je nov rok veljavnosti Sklepa 2020/491, ki sedaj velja za uvoze do 31. 12. 2021

***Nevenka Kovač –*** ***Tarifa***

* Sprememba na prosojnici 76 (uvrstitev nahrbtnika iz tekstila). Namesto zadnje številke 8 mora biti 1:
  + besedilo oznak KN 4202, 4202 92 in 4202 92 9**1**;
  + besedilo oznake TARIC 4202 92 9**1** 90;

***Ana Maček – Poreklo blaga***

Spremembe v predstavitvi se nanašajo predvsem na spremembo zakonodaje in spremenjene spletne strani Evropske komisije, podrobneje:

* prosojnica 21: pri obrazcu A je dodano, da gre za avtonomni preferencialni režim ter da so lahko obrazce A pristojni organi nekaterih držav upravičenk do GSP izdajali samo do 31. 12. 2020,
* prosojnica 26: črtana je izjava na računu, saj se ne uporablja več,
* prosojnica 28: dodano je leto 2020,
* za diapozitivom 28 je vstavljena nova prosojnica 29 zaradi boljše predstave, kako se uporablja sistem REX v praksi,
* prosojnica 42 (prejšnja 41): črtano je besedilo »avtonomni preferencialni režimi«, ker se ta prosojnica nanaša samo na preferencialne trgovinske sporazume,
* prosojnica 56 (prejšnja 55): spremenjen je člen Sporazuma o trgovini in sodelovanju med EU in Združenim kraljestvom, ker je bilo v Uradnem listu EU dne 30. 4. 2021 objavljeno pravnolingvistično pregledano besedilo sporazuma,
* prosojnica 62 (prejšnja 61): sprememba zakonodaje (spremenilo se je število držav upravičenk do splošnega režima in GSP+),
* prosojnica 63 (prejšnja 62): narejena je nova hiperpovezava (sprememba spletnega naslova),
* prosojnica 65 (prejšnja 64): vstavljena je nova razpredelnica (spremenjena spletna stran Evropske komisije),
* prosojnica 72 (prejšnja 71): narejena je nova hiperpovezava (sprememba spletnega naslova),
* prosojnica 73 (prejšnja 72): vstavljena je nova razpredelnica (spremenjena spletna stran Evropske komisije).

***Nataša Kelbelj – Deklaracije in elektronski sistemi***

Spremembe so bile narejene pri sklicevanju na obstoječi Pravilnik o izpolnjevanju enotne upravne listine (Pravilnik EUL), ki bo s 1.10.2021 nadomeščen z novim Pravilnikom o izpolnjevanju carinske deklaracije (Pravilnik CD). Zamenjane so bile ekranske slike in sklicevanje na prosojnicah 33 - 42. Predstavitev je dopolnjena s prosojnicami z novimi podatkovnimi elementi.